U Beogradu je osnovan samozvani fan klub navijača Hajduka iz Beograda. Zapravo se radi o podvali, cilj tog fan kluba ja ruganje s Hajdukom, kao sportskim simbolom Splita, ali i s Hrvatskom općenito te pravom Torcidom.

Tako su pripadnici samozvane srpske Torcide na kosovskom Gazimestanu povodom Vidovdana izvjesili Hajdukovu zastavu na ćirilici, uz tri prsta u zraku. Podsjetimo, srbijanski diktator Slobodan Milošević 1989. godine baš na Gazimestanu je najavio svoje agresivne i osvajačke ratove diljem bivše Jugoslavije, koji su deset godina kasnije završili na Kosovu, potpunim porazom Srbije. Kosovo je danas međunarodno priznata, samostalna država.

Naime, samozvani navijači Hajduka iz Srbije zapravo smatraju kako je Hajduk iz Splita srpski klub koji ima potporu srpskih navijača iz cijelog svijeta te da su Hajduk davne 1911.osnovali Srbi iz Dalmacije potpomognuti studentima iz Češke, odnosno, Austrije.

Naravno, prava splitska Torcida se pobunila zbog osnivanja ove stranice na Facebooku, no administratori ne mare previše. Još uvijek nisu uklonili ovu pročetničku stranicu.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr